**Mindelo** ponekad zvan i *Porto Grande* (i lokalno *Mindelu* i *Mindel*) je najveći grad na na zelenortskom otoku São Vicente u kom živi 98 % otočkog stanovništva i najveća luka u Zelenortskoj Republici od 70 000 stanovnika. Od 2003 *Mindelo* je sjedište *Dijeceze Mindelo*.

Historija
---------

*Mindelo* se razvio kao grad početkom 19. vijeka u vrijeme parobroda, kad je njegova sigurna i duboka luka postala stanica za opskrbu brodova ugljenom. Britanska kompanija Randall razvila je veliki posao osprbljujući parobrode koji su plovili prema Evropi, Africi, Indiji, Australiji i Južnoj Americi. Na početku 1875, kompanija Cory Brothers snizila je cijena ugljena, tako da se povećao broj brodova koji su uplovljavali u Mindelo na 669 godišnje 1879. Kad su izgrađene druge luke slične namjene u Dakru (Senegal) i na Kanarskim otocima, broj brodova se smanjio ali je ponovno porastao početkom 20. vijeka kad je kroz luku prolazilo i po 2 000 brodova godišnje, od 1952. kad su brodovi prešli na naftu - broj brodova u luci se značajno smanjio. Danas se lukom služe uglavnom turistički kruzeri, brodovi koji donose robu za Zelenotorske otoke i jahtaši na plovidbi za Južnu Ameriku.

Od 1885 Mindelo je međustanica prvog transatlantskog telegrafskog kabla. 

Mindelo je 2003. postao kulturno središte zemalja portugalskoga govornoga područja. Mindelo u Zelenortskoj Republici ima status kulturnog središta jer je tu živjela Cesária Évora najpoznatija stanovnica Zelenortskog arhipelaga.
Novo brodogradilište financirano kreditom Europske investicijske banke, dovršeno je početkom 1980-ih.

Geografske karakteristike
-------------------------

*Mindelo* leži na sjeveru otoka u dubokom prostranom vulkanskom zaljevu, okružen ogoljelim planinama (svo drveće posječeno je u prošlosti)

Riječica Julião teče kroz grad, u podnožju planine Cara na zapadu od centra grada nalazi se predgrađe Lazareto.
Na ulazu u zaljev u kojem se nalazi luka Porto Grande nalazi se otočić Dos Pássaros visok 82 m na kom se nalazi svjetionik.

Torre Belem iz Mindela
### Znamenitosti Mindela

* *Palácio do Governador* (Governerova palača) dvokatna građevina iz 19. vijeka građena u kolonijalnom stilu.
* *Paço do Concelho* (Gradska vijećnica) danas služi kao vjećnica za cijeli otok.
* *Centro Nacional de Artesanato* je izložbeni prostor lokalnih primjenjenih umjetnika, keramičara, tekstilaca i slikara.
* *Liceu Ludjero Lima* (srednja škola) iz 19. vijeka građena u kolonijalnom stilu.

Palácio do Governador

Rast stanovništva Mindela
-------------------------

| Datum | Stanovnika | Gustoća |
| --- | --- | --- |
| *23. jun 1990* | 47 080 | 702,69 stan./km² |
| *16. jun 2000* | 62 970 | 939,85 stan./km² |
| *1. januar 2005*, | 70 611 | 1.053,9 stan./km² |

Privreda i transport
--------------------

Privreda *Mindelo* danas je bazirana na trgovini, ribarstvu, pomorstvo i turizmu. Pored grada nalazi se međunarodni aerodrom São Pedro.

Gradovi prijatelji
------------------

* Portugal Mafra

Izvori
------

1. 1 2 3 4  „*Mindelo*" (engleski). Encyclopædia Britannica. Pristupljeno 18. 12. 2011.
2. 1 2  „*Mindelo, Sao Vicente, Cape Verde Islands*" (engleski). CapeVerdeWeb.com. Arhivirano iz originala na datum 2012-01-02. Pristupljeno 18. 12. 2011.

Eksterni linkovi
----------------

***Mindelo*** na Wikimedijinoj ostavi

* Iformacije o Mindelu (`en`)
* Capital Lusófona 2003 (`pt`)